# **ΕΛΛΗΝΙΚΗ ΔΗΜΟΚΡΑΤΙΑ**

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

##  ΑΝΑΡΤΗΤΕΑ ΣΤΟ ΔΙΑΥΓΕΙΑ

 **ΑΡΙΘΜ.ΠΡΩΤ:18632**

 **Λιβαδειά 19 /10/2022**

**ΑΠΟΣΠΑΣΜΑ**

Από το πρακτικό της αριθμ.2022-24ης ΕΙΔΙΚΗΣ -ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **116**

**ΘΕΜΑ : Έγκριση Απολογισμού – Ισολογισμού Οικονομικού Έτους 2021 Δήμου Λεβαδέων (άρθρο 163 Ν.3463/06)**

Στη Λιβαδειά σήμερα την 17η Οκτωβρίου 2022, ημέρα Δευτέρα και ώρα 17:30 μ.μ , συνήλθε σε  **ΕΙΔΙΚΗ -μεικτή** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις** διατάξεις του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και ύστερα από την από  **18251/13-10-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 23 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Καράλης Χρήστος  |
|  |  Μητάς Αλέξανδρος | 2  | Φορτώσης  Αθανάσιος |
|  | Τσεσμετζής Εμμανουήλ | 3  | Πούλος Ευάγγελος |
|  | Δήμου Ιωάννης  | 4  | Κοτσικώνας Επαμεινώνδας  |
|  | Αποστόλου Ιωάννης | 5  | Αρκουμάνης Πέτρος |
|  | Σάκκος Μάριος  | 6  | Μπαρμπέρης Νικόλαος |
|  | Νταντούμη Ιωάννα  | 7  | Πλιακοστάμος Κων/νος  |
|  | Καράβα Χρυσοβαλάντου Βασιλική (Βάλια)  | 8  | Xέβα Αθανασία |
|  | Μερτζάνης Κων/νος  | 9 | Σπυρόπουλος Δημοσθένης |
|  | Γιαννακόπουλος Βρασίδας  | 10 | Παπαϊωάννου Λουκάς  |
|  |  Σαγιάννης Μιχαήλ  |   | Οι οποίοι δεν προσήλθαν |
|  | Πούλου Γιώτα  |  | αν και κλήθηκαν νόμιμα |
|  | Καπλάνης Κων/νος  |   |   |
|  | Γαλανός Κων/νος  |  |  |
|  | Τόλιας Δημήτριος  |   |  |
|  | Τζουβάρας Νικόλαος  |   |  |
|  | Μπράλιος Νικόλαος  |  |  |
|  |  Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς  |  |   |
|  | Καραμάνης Δημήτριος  |  |  |
|  | Κατής Χαράλαμπος |  |  |
|  | Τουμαράς Βασίλειος (αποχώρησε κατά τη διάρκεια συζήτησης) |  |  |
|  |  |  |  |
|  |  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Παρών ήταν στην συνεδρίαση ο κ. Ευθύμιος Αναγνώστου , ορκωτός ελεγκτής λογιστής Αρ.Μ. Σ.Ο.Ε.Λ. 12781 ο οποίος εκπροσωπούσε νομίμως τον κ. Παπουτσή Ιωάννη του Αναστασίου με Αρ.Μ. Σ.Ο.Ε.Λ. 14361, καθώς και ο Προϊστάμενος Οικονομικών Υπηρεσιών του Δήμου κ. Καλλιαντάσης.

Εισηγούμενη **το μοναδικό θέμα της ημερήσιας διάταξης***,* η Πρόεδρο*ς*  έθεσε υπόψη των μελών του Δημοτικού Συμβουλίου , την υπ΄αριθμ. 250/2022 απόφαση της Οικονομικής Επιτροπής του Δήμου (ΑΔΑ:96ΥΨΩΛΗ-65Π) στην οποία αναφέρονται τα παρακάτω:

*1. Σύμφωνα με το άρθρο 72 του Ν. 3852/2010 «περί αρμοδιοτήτων της οικονομικής επιτροπής» όπως αντικαταστάθηκε με το άρθρο 3 του Ν. 4623/2019 και το άρθρο 163 του Δ.Κ.Κ. (Ν. 3463/2006 – ΦΕΚ 114/Α/8-6-2006) «περί απολογισμού-ισολογισμού των Δήμων» η Οικονομική Επιτροπή αφού παραλάβει τα στοιχεία της οικονομικής διαχείρισης μέσα σε 2 μήνες τα προελέγχει και το αργότερο πέντε ημέρες από τη λήξη του διμήνου, υποβαλλει τον απολογισμό, τον ισολογισμό και τα αποτελέσματα χρήσεως, μαζί με έκθεσή της στο Δημοτικό Συμβούλιο.*

*2. Ο ισολογισμός και τα αποτελέσματα χρήσεως, πριν την υποβολή τους στο δημοτικό συμβούλιο,* ***ελέγχονται από έναν Ορκωτό Ελεγκτή Λογιστή****.*

*Στη χορηγούμενη έκθεση ελέγχου του, ο ορκωτός ελεγκτής λογιστής αναφέρει εάν ο Δήμος εφάρμοσε σωστά το κλαδικό λογιστικό σχέδιο και εάν τηρήθηκαν οι διατάξεις του ΔΚΚ και των αντίστοιχων κανονιστικών ρυθμίσεων, οι οποίες αφορούν το οικονομικό, λογιστικό και διαχειριστικό σύστημα των δήμων. Περιλαμβάνει επίσης και παρατηρήσεις σχετικά με τυχόν σημαντικές ανεπάρκειες που έχουν ουσιώδη επίδραση στην ακρίβεια ή ορθότητα των κονδυλίων του ισολογισμού και των αποτελεσμάτων χρήσεως*

*Εκτός από την έκθεση ελέγχου ο ορκωτός ελεγκτής-λογιστής υποχρεούται να καταρτίζει και αναλυτική έκθεση ελέγχου , στην οποία θα περιλαμβάνει τα όσα προέκυψαν από τον έλεγχό του , παραθέτοντας επιπροσθέτως και τις αναγκαίες υποδείξεις του για κάθε θέμα. Η έκθεση ελέγχου υποβάλλεται από τον ορκωτό ελεγκτή στο δημοτικό συμβούλιο και στο Γενικό Γραμματέα της Αποκεντρωμένης Διοίκησης*

*3. Το συμβούλιο, μέσα σε προθεσμία δύο μηνών αφότου παρέλαβε τον απολογισμό ή και τον ισολογισμό και τα αποτελέσματα χρήσεως και την έκθεση της Οικονομικής Επιτροπής, αποφασίζει με πράξη του για την έγκριση του ισολογισμού και διατυπώνει τις παρατηρήσεις του σχετικά με αυτόν,* ***σε ειδική γι' αυτό το σκοπό συνεδρίαση****,* ***στην οποία παρίσταται και ο διευθυντής των οικονομικών υπηρεσιών του Δήμου.***

*Στους Δήμους, που εφαρμόζουν κλαδικό λογιστικό σχέδιο, στην ανωτέρω ειδική συνεδρίαση καλείται και* ***παρίσταται και ο Ορκωτός Ελεγκτής Λογιστής ή ο αναπληρωτής του****, ο οποίος συνέταξε το πιστοποιητικό ελέγχου. Η απουσία του Ορκωτού Ελεγκτή Λογιστή ή του αναπληρωτή του δεν επηρεάζει τη λήψη απόφασης του συμβουλίου, εφόσον αποδεικνύεται η εμπρόθεσμη πρόσκλησή του στην ειδική συνεδρίαση.*

*4. Ο απολογισμός ή και ο ισολογισμός με το πιστοποιητικό και την έκθεση ελέγχου του Ορκωτού Ελεγκτή Λογιστή, μαζί με όλα τα δικαιολογητικά υποβάλλονται για έλεγχο στο Ελεγκτικό Συνέδριο, μέσα σε ένα (1) μήνα αφότου εκδόθηκε η πράξη του δημοτικού συμβουλίου που προβλέπει η προηγούμενη παράγραφος και η υποβολή του ανακοινώνεται στον Γενικό Γραμματέα της Αποκεντρωμένης Διοίκησης (Ελεγκτή Νομιμότητας).*

*5. Συνοπτική κατάσταση του απολογισμού ή και ο ισολογισμός μετά των αποτελεσμάτων χρήσης και του πιστοποιητικού ελέγχου του Ορκωτού Ελεγκτή Λογιστή δημοσιεύονται, μετά την έγκρισή τους από το δημοτικό συμβούλιο, στο διαδίκτυο (ΔΙΑΥΓΕΙΑ), σε μία τουλάχιστον ημερήσια ή εβδομαδιαία τοπική εφημερίδα ή, εάν τέτοια δεν υπάρχει, σε εφημερίδα, η οποία εκδίδεται στα όρια του νομού που εδρεύει ο Δήμος.*

*5. Συνοπτική κατάσταση του απολογισμού ή και ο ισολογισμός μετά των αποτελεσμάτων χρήσης και του πιστοποιητικού ελέγχου του Ορκωτού Ελεγκτή Λογιστή δημοσιεύονται, μετά την έγκρισή τους από το δημοτικό συμβούλιο, στο διαδίκτυο (ΔΙΑΥΓΕΙΑ), σε μία τουλάχιστον ημερήσια ή εβδομαδιαία τοπική εφημερίδα ή, εάν τέτοια δεν υπάρχει, σε εφημερίδα, η οποία εκδίδεται στα όρια του νομού που εδρεύει ο Δήμος.*

*Ύστερα από τα παραπάνω η Οικονομική Επιτροπή όπως προκύπτει και από την υπ αριθμ*250/2022 απόφασή της (ΑΔΑ:96ΥΨΩΛΗ-65Π) *προτείνει στο Δημοτικό Συμβούλιο την έγκριση του απολογισμού-ισολογισμού του Δήμου Λεβαδέων οικονομικού έτους 2021 σύμφωνα με τις διατάξεις του άρθρου 163 του Ν. 3463/2006 (Δ.Κ.Κ.)*

*Μαζί με την υπ αριθμ*250/2022 απόφαση της Οικονομικής Επιτροπής του Δήμου (ΑΔΑ:96ΥΨΩΛΗ-65Π) που αποτελεί και την έκθεσή της προς το Δημοτικό Συμβούλιο για τον απολογισμό και ισολογισμό του 2021 *διαβιβάσθηκαν και τα παρακάτω:*

1. *Τον πίνακα διαχείρισης οικονομικού έτους 2021 (απολογιστικός πίνακας 2021, ημερολόγια εσόδων, εξόδων)*
2. *Τον Ισολογισμό και τα αποτελέσματα χρήσης οικονομικού έτους 2021 μετά του πιστοποιητικού ελέγχου*
3. *Την έκθεση ελέγχου του ορκωτού ελεγκτή-λογιστή κ. Αναγνώστου Ευθύμιου*
4. *Την κατάσταση του λογαριασμού Γενικής Εκμετάλλευσης 2021*
5. *Το προσάρτημα του ισολογισμού οικονομικού έτους 2021*
6. *Πίνακα μεταβολών παγίων και εξόδων πολυετούς αποσβέσεως στη χρήση 2021*
7. *Φύλο μερισμού δαπανών 2021*
8. *Παράρτημα – Χρηματοοικονομικοί Δείκτες Ισολογισμού Δήμου Λεβαδέων χρήσεων 2011-2021*

Κατόπιν η Πρόεδρος κάλεσε τα μέλη του Δημοτικού Συμβουλίου να τοποθετηθούν σχετικά.

 Στο σημείο αυτό αποχώρησε ο δημοτικός σύμβουλος κ. Τουμαράς Βασίλειος

* Ακολούθως το λόγο έλαβε ο επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτικός σύμβουλος κ. Καπλάνης, ο οποίος είπε ότι η κατάσταση του Δήμου μας είναι καλή ,ι δεν έχει επισφάλειες και δεν υπάρχουν περιθώρια αμφισβήτησης επ΄ αυτού . Η εικόνα που εμφανίζει ο Δήμος μέσω του απολογισμού – ισολογισμού αντικατοπτρίζει το παρόν και το μέλλον του Δήμου . Επεσήμανε την δύσκολη θέση που θα βρεθούν όλοι οι Δήμοι λόγω της ενεργειακής κρίσης, καθόσον δεν είναι προετοιμασμένοι για το άλμα που θα παρουσιάσουν τα έξοδα από αυτό και μόνο το φαινόμενο . Τόνισε ότι μέσω της ΚΕΔΕ θα πρέπει να διεκδικηθεί η κάλυψη αυτής της τρύπας από την κυβέρνηση. Κλείνοντας είπε ότι θα πρέπει να βρεθεί ένας τρόπος να καλυφθεί και το άνοιγμα των εξόδων των αρδευτικών και άλλων τελών ,εξαιτίας της ενεργειακής κρίσης.
* - Ο επικεφαλής της παράταξης «ΛΑΪΚΗΣ ΣΥΣΠΕΙΡΩΣΗΣ ΛΙΒΑΔΕΙΑΣ» δημοτικός σύμβουλος κ.Μπράλιος Νικόλαος είπε ότι από τον απολογισμό – ισολογισμό αναδεικνύονται σοβαρά ζητήματα, όπως κατά καιρούς έχουν επισημάνει σαν παράταξη.

Δήλωσε ότι η παράταξή του θα καταψηφίσει το θέμα , όχι για την ορθότητα σύνταξης των οικονομικών στοιχείων του απολογισμού – ισολογισμού ,αλλά για την πολιτική που εφαρμόζεται ν η οποία είναι εις βάρος των πολιτών .Οι Δήμοι αντιμετωπίζονται ως κερδοσκοπικές επιχειρήσεις και άρα με κερδοσκοπικά κριτήρια. Κατά την άποψή μας ο ισολογισμός του Δήμου θα πρέπει να εμφανίζει ποιοτικά χαρακτηριστικά και φυσικά ο Δήμος να λειτουργεί με κοινωνικά κριτήρια.

* Απαντώντας ο κ. Δήμαρχος δήλωσε ότι η δημοτική αρχή παλεύει και θα εξακολουθεί να παλεύει για τη βελτίωση της καθημερινότητας των πολιτών της πόλης . Η εικόνα της χρονιάς που πέρασε και ήταν μια χρονιά με πολλά προβλήματα όπως η πανδημία του κορωνοϊου COVID-19 λόγω των μέτρων που επιβλήθηκαν , όπως η μη πραγματοποίηση της ετήσιας εμποροπανήγυρης που είχε ως αποτέλεσμα την απώλεια είσπραξης εσόδων του Δήμου, αλλά και την περαιτέρω μείωση ή και απαλλαγή από διάφορα τέλη στους δημότες μας. Παρόλα αυτά ο Δήμος μας είχε πλεόνασμα, το οποίο ως γνωστό διατέθηκε για το τέλος ταφής απορριμμάτων, προς όφελος των δημοτών μας. Παρά την μείωση των εσόδων ο Δήμος άντεξε. Τέλος ευχαρίστησε τις υπηρεσίες του Δήμου , τους αιρετούς και τον παρευρισκόμενο Ορκωτό Λογιστή για την όσο το δυνατό καλύτερη αποτύπωση του απολογισμού-ισολογισμού .

 Κατόπιν η Πρόεδρος κάλεσε τα μέλη του Δημοτικού Συμβουλίου να ψηφίσουν.

 ΥΠΕΡ ψήφισαν οι δημοτικοί σύμβουλοι κ.κ. 1 ) Μητάς Αλέξανδρος 2) Καλογρηάς Αθανάσιος 3)Τσεσμετζής Εμμαν. 4) Δήμου Ιωάν. 5) Αποστόλου Ιωάν. 6) Σάκκος Μάριος 7)Νταντούμη Ιωάν. 8) Καράβα Βάλια 9) Μερτζάνης Κων.10) Γιαννακόπουλος Βρ.11) Σαγιάννης Μιχ. 12) Πούλου Γιώτα 13)Καπλάνης Κων. 14) Τόλιας Δημήτριος .15) Γαλανός Κων/νος 16)Τζουβάρας Νικόλαο 17) Καραμάνης Δημ. 18) Καττής Χαράλαμπος

**ΚΑΤΑ** ψήφισαν οι δημοτικοί σύμβουλοι κ.κ. 1) Μπράλιος Νικόλαος 2) Τσιφής Δημήτριος 3) Γερονικολού Λαμπρινή 4) Αλεξίου Λουκάς .

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* την υπ αριθμ 250/2022 απόφαση της Οικονομικής Επιτροπής του Δήμου (ΑΔΑ: ΑΔΑ:96ΥΨΩΛΗ-65Π)
* Το άρθρο 163 του Ν. 3463/2006
* Το Ν. 3548/2007 άρθρο 6 παρ. 7
* Το πιστοποιητικό ελέγχου και την έκθεση ελέγχου που υποβλήθηκαν στο Δημοτικό

 Συμβούλιο από τον ορκωτό ελεγκτή – λογιστή που είχε διανεμηθεί

* Τον απολογισμό , ισολογισμό και τα αποτελέσματα χρήσης του οικ. έτους 2021
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης και στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Ι)** Την έγκριση του Απολογισμού , Ισολογισμού και των αποτελεσμάτων χρήσεως του έτους 2021 του Δήμου Λεβαδέων , όπως εμφανίζονται παρακάτω:

**Α. Έσοδα Οικονομικού Έτους 2021**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **Προυπ/σμός 2021** | **Βεβαιωθέντα 31/12/2021** | **Εισπραχθέντα 31/12/2021** | **2/1** | **3/1** |
| **(1)** | **(2)** | **(3)** |
| 0 | Τακτικά Εσοδα | 7.164.044,86 | 8.389.164,07 | 7.465.470,95 | 117,10% | 104,21% |
| 1 | Εκτακτα Εσοδα | 7.000.226,17 | 3.702.103,44 | 3.667.209,99 | 52,89% | 52,39% |
| 2 | Εσοδα Π.Ο.Ε. | 758.400,00 | 1.032.968,38 | 750.581,80 | 136,20% | 98,97% |
| 31 | Δάνεια | 732.524,72 | 660.567,54 | 660.567,54 | 90,18% | 90,18% |
| 32 | Εισπρακτέα Υπόλοιπα | 5.143.004,83 | 5.119.119,36 | 978.743,58 | 99,54% | 19,03% |
| 4 | Εισπράξεις υπέρ τρίτων | 3.534.130,00 | 3.265.128,77 | 3.257.984,16 | 92,39% | 92,19% |
| 5 | Χρημ. Υπόλοιπο | 5.020.338,40 | 5.020.338,40 | 5.020.338,40 | 100,00% | 100,00% |
|   | **Σύνολα** | **29.352.668,98** | **27.189.389,96** | **21.800.896,42** | **92,63%** | **74,27%** |

**Β. Δαπάνες Οικονομικού Έτους 2021**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Τίτλος εξόδων** | **Προυπ/σμός 2021** | **Δαπάνες 31/12/2021** | **Πληρωμές 31/12/2021** | **2/1** | **3/1** |
| **(1)** | **(2)** | **(3)** |
| 6. | Εξοδα χρήσης | 11.705.274,29 | 10.051.140,87 | 9.590.861,78 | 85,87% | 81,94% |
| 7. | Επενδύσεις | 9.761.244,51 | 4.127.885,29 | 3.461.928,15 | 42,29% | 35,47% |
| 81 | Πληρωμές ΠΟΕ  | 571.623,21 | 499.289,98 | 499.289,98 | 87,35% | 87,35% |
| 82 | Αποδόσεις υπέρ Δημοσίου και τρίτων  | 2.884.148,03 | 2.665.401,19 | 2.663.616,57 | 92,42% | 92,35% |
| 85 | Προβλέψεις μη είσπραξης | 3.905.068,95 | 0,00 | 0,00 | 0,00% | 0,00% |
| 9. | Αποθεματικό | 525.309,99 | 0,00 | 0,00 | 0,00% | 0,00% |
|  | **Σύνολα** | **29.352.668,98** | **17.343.717,33** | **16.215.696,48** | **59,09%** | **55,24%** |

**Γ. ΣΥΝΟΠΤΙΚΟΣ ΙΣΟΛΟΓΙΣΜΟΣ 2021**

|  |  |  |  |  |
| --- | --- | --- | --- | --- |
| **ΕΝΕΡΓΗΤΙΚΟ** | **2021** | **2020** | **Μεταβολή %** | **Μεταβολή €** |
| **Έξοδα εγκατάστασης** | **1.627.013,67** | **1.905.180,03** | **-14,60%** | **-278.166,36** |
| Ενσώματες ακινητοποιήσεις | 58.994.629,90 | 58.271.435,81 | 1,24% | 723.194,09 |
| Συμμετοχές και άλλες μακροπρόθεσμες απαιτήσεις | 1.107.365,93 | 1.107.365,93 | 0,00% | 0,00 |
| **Σύνολο πάγιου ενεργητικού** | **60.101.995,83** | **59.378.801,74** | **1,22%** | **723.194,09** |
| Απαιτήσεις  | 5.435.352,43 | 5.231.266,38 | 3,90% | 204.086,05 |
| Χρηματικά Διαθέσιμα | 5.585.199,94 | 5.020.338,40 | 11,25% | 564.861,54 |
| **Σύνολο κυκλοφορούντος ενεργητικού** | **11.020.552,37** | **10.251.604,78** | **7,50%** | **768.947,59** |
| **Σύνολο ενεργητικού** | **72.997.347,67** | **71.798.913,42** | **1,67%** | **1.198.434,25** |

|  |  |  |  |  |
| --- | --- | --- | --- | --- |
| **ΠΑΘΗΤΙΚΟ** | **2021** | **2020** | **Μεταβολή %** | **Μεταβολή €** |
| Κεφάλαιο | 38.619.516,93 | 38.619.516,93 | 0,00% | 0,00 |
| Δωρεές παγίων | 0,04 | 0,04 | 0,00% | 0,00 |
| Επιχορηγήσεις | 26.686.731,01 | 27.258.510,60 | -2,10% | -571.779,59 |
| Αποτελέσματα εις νέον | 1.482.326,63 | 881.410,14 | 68,18% | 600.916,49 |
| **Καθαρή θέση** | **66.788.574,61** | **66.759.437,71** | **0,04%** | **29.136,90** |
| **Προβλέψεις** | **0,00** | **0,00** |  | **0,00** |
| Μακροπρόθεσμες υποχρεώσεις | 4.728.458,77 | 4.067.891,23 | 16,24% | 660.567,54 |
| Μακροπρόθεσμες υποχρεώσεις πληρωτέες στην επόμενη χρήση | 235.366,01 | 354.187,86 | -33,55% | -118.821,85 |
| Υποχρεώσεις σε προμηθευτές | 1.056.414,27 | 416.670,97 | 153,54% | 639.743,30 |
| Λοιπές βραχυπρόθεσμες υποχρεώσεις | 188.534,01 | 200.725,65 | -6,07% | -12.191,64 |
| **Σύνολο υποχρεώσεων** | **6.208.773,06** | **5.039.475,71** | **23,20%** | **1.169.297,35** |
| **Μεταβατικοί λογαριασμοί παθητικού** | **0** | **0** |  | **0** |
| **Σύνολο παθητικού** | **72.997.347,67** | **71.798.913,42** | **1,67%** | **1.198.434,25** |

**Δ. ΑΠΟΤΕΛΕΣΜΑΤΑ ΧΡΗΣΕΩΣ 2021**

|  |  |  |  |  |
| --- | --- | --- | --- | --- |
| **Περιγραφή** | **2021** | **2020** | **Διαφορά €** | **Μεταβ. %** |
| Κύκλος εργασιών | 9.564.866,05 | 8.761.863,18 | 803.002,87 | 9,16% |
| Κόστος αγαθών και υπηρεσιών | 8.591.937,29 | 10.214.364,39 | -1.622.427,09 | -15,88% |
| **Μικτά αποτελέσματα εκμετάλλευσης** | **972.928,76** | **-1.452.501,21** | **2.425.429,96** |  |
| Άλλα έσοδα εκμετάλλευσης | 1.584.620,63 | 1.342.031,99 | 242.588,64 | 18,08% |
| **Σύνολο** | **2.557.549,39** | **-110.469,22** | **2.668.018,60** |  |
| Σύνολο εξόδων διοίκησης και διάθεσης  | 4.801.633,33 | 2.641.557,70 | 2.160.075,62 | 81,77% |
| **Μερικά αποτελέσματα εκμετάλλευσης** | **-2.244.083,94** | **-2.752.026,92** | **507.942,98** |  |
| Χρηματοοικονομικά έσοδα | 60.255,46 | 59.252,94 | 1.002,52 | 1,69% |
| Χρηματοοικονομικά έξοδα | 67.893,08 | 119.863,66 | -51.970,58 | -43,36% |
| Προβλέψεις υποτίμησης τίτλων  | 0,00 | 0,00 | 0,00 |   |
| **Ολικά αποτελέσματα εκμετάλλευσης** | **-2.251.721,56** | **-2.812.637,64** | **560.916,08** |  |
| Έκτακτα και ανόργανα έσοδα | 3.032.132,27 | 3.117.824,67 | -85.692,40 | -2,75% |
| Έκτακτα και ανόργανα έξοδα | 141.474,06 | 309.674,91 | -168.200,85 | -54,32% |
| **Αποτελέσματα χρήσεως** | **638.936,65** | **-4.487,88** | **643.424,53** |  |

.

**2.** Τη δημοσίευση των ανωτέρω οικονομικών στοιχείων, όπως ορίζεται στο N. 3548/07 άρθρο 6 παρ 7.

**3.** Την αποστολή της παρούσας απόφασης και των δικαιολογητικών που ορίζονται στο άρθρο 24 του ν.3202/2003 στο Ελεγκτικό Συνέδριο.

ΚΑΤΑ ψήφισαν οι δημοτικοί σύμβουλοι κ.κ. 1) Μπράλιος Νικόλαος 2) Τσιφής Δημήτριος 3) Γερονικολού Λαμπρινή 4) Αλεξίου Λουκάς .

 **Η παρούσα απόφαση πήρε τον αριθμό 116**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  | Γιαννακόπουλος Βρασίδας |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Καπλάνης Κων/νος  |  |
| 13 |  | Τόλιας Δημήτριος  |  |
| 14 |  | Τζουβάρας Νικόλαος  |  |
| 15 |  | Γαλανός Κων/νος |  |
| 16 |  |  Μπράλιος Νικόλαος |  |
| 17 |  | Γερονικολού Λαμπρινή  |  |
| 18 |  | Τσιφής Δημήτριος |  |
| 19 |  |  Αλεξίου Λουκάς |  |
| 20 |  | Καραμάνης Δημήτριος  |  |
| 21 |  | Κατής Χαράλαμπος |  |